CELEX: E2012P0007(01)
Language: sk
Date: 2016-12-07 00:00:00
Title: Žaloba skupiny DB Schenker podaná 7. decembra 2016 proti Dozornému úradu EZVO (Vec E-7/12 TROVY)

9.3.2017   
            
            
               SK
            
            
               Úradný vestník Európskej únie
            
            
               C 73/21
            
         Žaloba skupiny DB Schenker podaná 7. decembra 2016 proti Dozornému úradu EZVO
   (Vec E-7/12 TROVY)
   (2017/C 73/11)
   Spoločnosť Schenker North AB, Schenker Privpak AB a Schenker Privpak AS (pod spoločným názvom „DB Schenker“), ktorú zastupuje Jon Midthjell, Advokatfirmaet Midthjell AS, Grev Wedels plass 5, NO-0151 Oslo, Nórsko, podala 7. decembra 2016 na Súd EZVO žalobu proti Dozornému úradu EZVO.
   Žalobca žiada Súd EZVO, aby vydal toto rozhodnutie:
   
               1.
            
            
               Celková výška zvyšných nákladov, ktoré má Dozorný úrad EZVO uhradiť spoločnosti Schenker North AB, Schenker Privpak AB a Schenker Privpak AS, sa stanovuje na 125 657 EUR.
            
         
               2.
            
            
               Táto suma musí zahŕňať úroky z omeškania odo dňa, kedy tento príkaz doručí účastníkom konania až do dňa skutočného zaplatenia. Uplatniteľná úroková sadzba sa vypočíta na základe sadzby, ktorú uplatňuje Európska centrálna banka na svoje hlavné operácie refinancovania platná v prvý kalendárny deň mesiaca dátumu splatnosti, zvýšená o tri a pol percentuálneho bodu.
            
         Právna a skutková podstata veci a právny základ žaloby:
   
               —
            
            
               Žalobcovia, spoločne označovaní ako „DB Schenker“ vykonávajú podnikateľské operácie prostredníctvom cestnej, námornej a železničnej dopravy v Nórsku, Švédsku a Dánsku. Podnik DB Schenker bol žalobca vo veci E-7/12 proti Dozornému úradu EZVO pred Súdnym dvorom EZVO.
            
         
               —
            
            
               V článku 70 ods. 1 rokovacieho poriadku Súdu EZVO sa stanovuje:
               
                  „O námietke v súvislosti s nahraditeľnými trovami konania vydá Súd rozhodnutie na návrh účastníka konania a po vypočutí pripomienok druhého účastníka konania.“
               
            
         
               —
            
            
               V rozsudku vo veci E-7/12 Súd EZVO nariadil Dozornému úradu EZVO uhradiť trovy týkajúce sa žaloby pre nečinnosť a polovicu trov žalobcov týkajúcich sa žaloby o mimozmluvnú zodpovednosť.